Hanmo yingxiong ji

The Hànmo yīngxióng jì 漢末英雄紀 (Records of Heroes and Champions at the End of Han), in Records of the Three Kingdoms abbreviated to Yīngxióng jì 英雄紀, is a biographical contemporary history authored by Wang Can 王粲 (177-217) during the Han Dynasty.

Book of Wei 1 - Annals of Emperor Wu (Cao Cao)
馥字文節，潁川人. 為御史中丞. 董卓舉為冀州牧. 于時冀州民人殷盛，兵糧優足. 袁紹之在勃海，馥恐其興兵，遣數部從事守之，不得動搖. 東郡太守橋瑁詐作京師三公移書與州郡，陳卓罪惡，云「見逼迫，無以自救，企望義兵，解國患難. 」馥得移，請諸從事問曰：「今當助袁氏邪，助董卓邪？」治中從事劉子惠曰：「今興兵為國，何謂袁、董！」馥自知言短而有慚色. 子惠復言：「兵者凶事，不可為首；今宜往視他州，有發動者，然後和之. 冀州於他州不為弱也，他人功未有在冀州之右者也. 」馥然之. 馥乃作書與紹，道卓之惡，聽其舉兵.  骸字公緒，陳留人. 張璠《漢紀》，載鄭泰說卓云：「孔公緒能清談高論，噓枯吹生. 」 匡字公節，泰山人. 輕財好施，以任俠聞. 辟大將軍何進府進符使，匡於徐州發彊弩五百西詣京師. 會進敗，匡還州里. 起家，拜河內太守. 謝承《後漢書》曰：匡少與蔡邕善. 其年為卓軍所敗，走還泰山，收集勁勇得數千人，欲與張邈合. 匡先殺執金吾胡母班. 班親屬不勝憤怒，與太祖并勢，共殺匡.  瑁字元偉，玄族子. 先為兗州刺史，甚有威惠.  紹後用遺為揚州刺史，為袁術所敗. 太祖稱「長大而能勤學者，惟吾與袁伯業耳. 」